CELEX: 32007R0967
Language: bg
Date: 2007-08-17 00:00:00
Title: Регламент (ЕО) № 967/2007 на Комисията от 17 август 2007 година за издаване на лицензии за износ по система Б в сектора на плодовете и зеленчуците (трапезно грозде)

18.8.2007   
            
            
               BG
            
            
               Официален вестник на Европейския съюз
            
            
               L 215/3
            
         
      РЕГЛАМЕНТ (ЕО) № 967/2007 НА КОМИСИЯТА
   
   от 17 август 2007 година
   за издаване на лицензии за износ по система Б в сектора на плодовете и зеленчуците (трапезно грозде)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазарa на плодове и зеленчуци (1),
   като взе предвид Регламент (ЕО) № 1961/2001 на Комисията от 8 октомври 2001 г. относно правилата за прилагане на Регламент (ЕО) № 2200/96 на Съвета по отношение на възстановяванията при износ в сектора на плодовете и зеленчуците (2), и по-специално член 6, параграф 6 от него,
   като има предвид, че:
   
               (1)
            
            
               Регламент (ЕО) № 628/2007 на Комисията (3) определя примерните количества, за които могат да бъдат издавани лицензии за износ по система Б.
            
         
               (2)
            
            
               Предвид данните за трапезното грозде, с които Комисията разполага към днешна дата, примерните количества, предвидени за текущия период на износ, има опасност скоро да бъдат надвишени. Това надвишаване би попречило на доброто функциониране на режима на възстановяванията при износ в сектора на плодовете и зеленчуците.
            
         
               (3)
            
            
               С цел облекчаване на тази ситуация следва да се отхвърлят заявленията за лицензии по система Б за трапезното грозде, изнесено след 17 август 2007 година, до края на текущия период на износ,
            
         ПРИЕ НАСТОЯЩИЯ РЕГЛАМЕНТ:
   Член 1
   За трапезното грозде заявленията за лицензии за износ по система Б, подадени по силата на член 1 от Регламент (ЕО) № 628/2007, за които декларацията за износ на продуктите е била приета след 17 август и преди 1 ноември 2007 г., се отхвърлят.
   Член 2
   Настоящият регламент влиза в сила на 18 август 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 август 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 297, 21.11.1996 г., стр. 1. Регламент, последно изменен с Регламент (ЕО) № 47/2003 на Комисията (ОВ L 7, 11.1.2003 г., стр. 64).
   
      (2)  ОВ L 268, 9.10.2001 г., стр. 8. Регламент, последно изменен с Регламент (ЕО) № 548/2007 (ОВ L 130, 22.5.2007 г., стр. 3).
   
      (3)  ОВ L 145, 7.6.2007 г., стр. 7.